સૌપ્રથમ આપણે લઈશું સામગ્રીઓ જેમાં આપણે બટાકા લઈશું. ત્યારબાદ લઈશું ખાટી છાસ, ત્યાર બાદ સિંગદાણાનો બારીક ભુક્કો લઈશું. તૈયાર ના હોય તો મિક્ષ્ચરમાં સિંગદાણા પીસીને પણ બનાવી શકાય છે.ત્યાર બાદ લઈશું લીલા મરચાના કટકા. અને લઈશું તલ, લાલ સુકું મરચું અને લીંબડો. હવે આપણે લઈશું બટાકા જેને આપણે છાલ કાઢી અને બાફવા મુકીશું. બાફવામાં તમે ચાહો તો નમક ઉમેરી શકો છો. જો બાફવામાં નમક ઉમેર્યું હોય તો એ બટાકામાં સારી રીતે ભળી જાય છે. ત્યાર બાદ બાફેલા બટાકાને ઠારવા માટે મૂકી દઈશું. ઠરી જાય એટલે તેને મસળી લેવા. હવે એક લોયામાં તેલ ગરમ કરવા માટે મુકીશું તેમ ગરમ થઇ જાય એટલે તેમાં લીંબડો, લાલ મરચું, લીલા મરચા અને તલ ઉમેરી વઘાર તૈયાર કરી લેવો. ત્યારબાદ મરચા શેકાય ગયા બાદ તેમાં ઉમેરીશું સિંગદાણાનો ભુક્કો. તમને પસંદ હોય તો સાથે જ તલનો પણ ભુક્કો કરી ઉમેરી શકો છો. ત્યાર બાદ ચમચા વડે બધું જ મિક્ષ કરી ધીમી આંચ ઉપર ચડવા દેવું. જેથી બધું સરખું શેકાય જાય. ત્યાર બાદ તેમાં ઉમેરીશું બટાકા. જેને આપણે ધીમી આંચ ઉપર જ બધું મિક્ષ કરતા રેહવું જેથી મસાલો નીચે બેસી ના જાય. ત્યાર બાદ તેમાં છાસ ઉમેરીશું. ખીચડી ખાટી કરવી હોય તો ખાટી છાસ ઉમેરવી નહિતર મોળી. અથવા થોડા પાણી નો પણ ઉપયોગ કરી શકો છો. ત્યાર બાદ સ્વાદ મુજબ મરચું પાઉડર ઉમેરીશું અને નમક જેમાં સિંધાલુ ફરાળી નમકનો ઉપયોગ કર્યો છે. ત્યાર બાદ બધા જ મસાલાઓ મિક્ષ કરી તેને ધીમી આંચ ઉપર ચડવા દો. ખીચડી થઇ જાય ત્યાં સુધી તેને ચમચા વવડે ચલાવતા રેહવું. તો ગરમ ગરમ ખીચડીને પ્લેટમાં કાઢી તેમાં કોથમરી અને તલથી સજાવી સેર્વ કરો. તો તૈયાર છે ગરમા ગરમ અને મસાલેદાર ફરાળી પટેટો ખીચડી.